CELEX: 32012D0202
Language: hu
Date: 2012-03-29 00:00:00
Title: 2012/202/EU: A Bizottság végrehajtási határozata ( 2012. március 29. ) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az előre gyártott normál/könnyűsúlyú/autoklávozott pórusbeton termékekre vonatkozó igazolási eljárásról szóló 1999/94/EK határozat módosításáról (az értesítés a C(2012) 1977. számú dokumentummal történt)  EGT-vonatkozású szöveg

21.4.2012   
            
            
               HU
            
            
               Az Európai Unió Hivatalos Lapja
            
            
               L 109/22
            
         A BIZOTTSÁG VÉGREHAJTÁSI HATÁROZATA
   (2012. március 29.)
   az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az előre gyártott normál/könnyűsúlyú/autoklávozott pórusbeton termékekre vonatkozó igazolási eljárásról szóló 1999/94/EK határozat módosításáról
   (az értesítés a C(2012) 1977. számú dokumentummal történt)
   (EGT-vonatkozású szöveg)
   (2012/202/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 13. cikke (4) bekezdésének a) pontjára,
   az Építésügyi Állandó Bizottsággal folytatott konzultációt követően,
   mivel:
   
               (1)
            
            
               A Bizottság 1999. január 25-én elfogadta az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az előre gyártott normál/könnyűsúlyú/autoklávozott pórusbeton termékekre vonatkozó igazolási eljárásáról szóló 1999/94/EK határozatot (2).
            
         
               (2)
            
            
               Az 1999/94/EK határozat III. mellékletét módosítani kell, annak érdekében, hogy a szerves anyagot tartalmazó gerenda/béléstest födém egységekre és elemekre vonatkozó megfelelőségigazolási rendszereket a műszaki fejlődés aktuális állásához igazítsák annak érdekében, hogy a tűzzel szembeni viselkedésre vonatkozó előírásokat figyelembe vegyék, mivel a gyártási folyamatoktól és a felhasznált anyagoktól függően különböző szinten kell biztosítani harmadik fél bevonását.
            
         
               (3)
            
            
               Az 1999/94/EK határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az 1999/94/EK határozat III. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2012. március 29-én.
      
         
            a Bizottság részéről
         
         Antonio TAJANI
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL L 29., 1999.2.3., 55. o.
   
      MELLÉKLET
      Az 1999/94/EK határozat III. melléklete a következő szöveggel egészül ki:
      
         „TERMÉKCSALÁD
         
            SZERVES ANYAGOT TARTALMAZÓ GERENDA/BÉLÉSTEST FÖDÉM EGYSÉGEK ÉS ELEMEK
         
         
            Megfelelőségi igazolási rendszerek
         
         Az alábbiakban felsorolt termék(ek) és rendeltetés szerinti felhasználási terület(ek) tekintetében az Európai Szabványügyi Bizottság (CEN) felkérést kap a vonatkozó harmonizált európai szabványokban a következő megfelelőségigazolási rendszer előírására:
         
                     Termék(ek)
                  
                  
                     Rendeltetés szerinti felhasználási terület(ek)
                  
                  
                     Szint(ek) vagy osztály(ok)
                     (tűzzel szembeni viselkedés)
                  
                  
                     Megfelelőségigazolási rendszer(ek)
                  
               
                     Szerves anyagot tartalmazó gerenda/béléstest födém egységek és elemek
                  
                  
                     A tűzzel szembeni viselkedésre vonatkozó előírások hatálya alá tartozó területeken való felhasználásra
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (A1 – E) (3), F
                  
                  
                     4
                  
               
                     
                                 1. rendszer:
                              
                              
                                 lásd a 89/106/EGK irányelv III. mellékletének 2. i. pontját, a minták szúrópróbaszerű vizsgálata nélkül.
                              
                           
                                 3. rendszer:
                              
                              
                                 lásd a 89/106/EGK irányelv III. mellékletének 2. ii. pontjában a második lehetőséget.
                              
                           
                                 4. rendszer:
                              
                              
                                 lásd a 89/106/EGK irányelv III. mellékletének 2. ii. pontjában a harmadik lehetőséget.
                              
                           
               A rendszerre vonatkozó előírásnak akkor is alkalmazhatónak kell lennie, ha a teljesítményt egy bizonyos tulajdonság tekintetében azért nem szükséges meghatározni, mert legalább egy tagállam nem rendelkezik az e tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint, ha alkalmazható, az értelmező dokumentumok 1.2.3. pontját). Ezekben az esetekben a gyártó – amennyiben ilyen tekintetben a termék teljesítményéről nem kíván nyilatkozni – a szóban forgó tulajdonság ellenőrzésére nem kötelezhető.”
      
      
         (1)  Olyan termékek vagy anyagok, amelyek előállításuk egy pontosan meghatározott fázisában olyan kezelésen esnek át, amely a tűzzel szembeni viselkedés szerinti besorolásuk javulását eredményezi (például égésgátlók hozzáadása vagy a szervesanyag-tartalom korlátozása).
      
         (2)  Az () lábjegyzet alá nem tartozó termékek vagy anyagok.
      
         (3)  Olyan termékek vagy anyagok, amelyek tűzzel szembeni viselkedését nem kell vizsgálni (például a 96/603/EK bizottsági határozat szerinti A1. osztályú termékek vagy anyagok [HL L 267., 1996.10.19., 23. o.]).